Az EGT-Vegyesbizottság 65/2002 határozata

(2002. május 31.)

az EGT-megállapodás XXI. mellékletének (Statisztika) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodásra (a továbbiakban: a megállapodás), amelyet az Európai Gazdasági Térségről szóló megállapodás kiigazításáról szóló jegyzőkönyv módosított, és különösen annak 98. cikkére,

mivel:

(1) A megállapodás XXI. mellékletét a 2001. április 19-i 45/2002 EGT-vegyesbizottsági határozat [1] módosította.

(2) A külkereskedelmi statisztikáról szóló 1172/95/EK tanácsi rendelet bizonyos végrehajtási szabályainak meghatározásáról szóló, 2000. szeptember 7-i 1917/2000/EK bizottsági rendeletet [2], amelynek helyesbített szövegváltozatást a HL L 3., 2001.1.6., 28. o. tartalmazza, be kell építeni a megállapodásba.

(3) Az 1917/2000/EK rendelet 1999. január 1-jei hatállyal hatályon kívül helyezi a külkereskedelmi statisztikáról szóló 1172/95/EK tanácsi rendelet végrehajtására vonatkozó egyes rendelkezések megállapításáról szóló, 1996. május 7-i 840/96/EK bizottsági rendeletet [3], amely a megállapodás részét képezi, ennélfogva a megállapodás keretében kell hatályon kívül helyezni.

(4) Az 1172/95/EK tanácsi rendeletnek a külkereskedelmi statisztikák tekintetében való végrehajtására vonatkozó egyes rendelkezésekről szóló 1917/2000/EK rendelet 3. cikkének módosításáról szóló, 2001. augusztus 20-i 1669/2001/EK bizottsági rendeletet [4] be kell építeni a megállapodásba,

A KÖVETKEZŐKÉPPEN HATÁROZOTT:

1. cikk

A megállapodás XXI. melléklete a következőképpen módosul:

1. A melléklet a 16. pontot (a 16. pont (455/88/EGK bizottsági rendelet) szövegét el kell hagyni) követően a következő ponttal egészül ki:

"16a. 32000 R 1917: A Bizottságnak 2000. szeptember 7-i 1917/2000/EK rendelete a külkereskedelmi statisztikáról szóló 1172/95/EK tanácsi rendelet bizonyos végrehajtási szabályainak meghatározásáról (HL L 229., 2000.9.9., 14. o.), melynek helyesbített szövegváltozatát a HL L 3., 2001.1.6., 28. o. tartalmazza, az alábbi módosítással:

- 32001 R 1669: A Bizottság 2001. augusztus 20-i 1669/2001/EK rendelete (HL L 224., 2001.8.21., 3. o.).

A rendelet rendelkezéseit e megállapodás alkalmazásában az alábbi kiigazításokkal kell alkalmazni:

a) A 6. cikk (1) bekezdésében a 2454/93/EK rendeletre való hivatkozást nem kell alkalmazni.

b) A 7. cikk (1) bekezdésének a) pontja az alábbi albekezdéssel egészül ki:

"Az EFTA-államok tekintetében "származási ország". alatt azt az országot kell érteni, amelyből az áru a vonatkozó nemzeti szabályok szerint származik.".

c) A 9. cikk (2) bekezdése az alábbi albekezdéssel egészül ki:

"Az EFTA-államok tekintetében a "vámérték".-et a nemzeti szabályok szerint kell meghatározni.".

d) A 11. cikk (2) bekezdését nem kell alkalmazni.

e) A II. cím 2. fejezetét (16.-19. cikk) nem kell alkalmazni.

f) A 6. cikk (4) bekezdésének a) és b) pontja szerinti 7-es kód Liechtenstein tekintetében nem kell alkalmazni.

g) A 10. cikk 3. bekezdése szerinti "saját hajtás"., mint közlekedési mód Liechtenstein tekintetében nem kell alkalmazni.".

2. A 10. pont szövegét el kell hagyni.

2. cikk

A 1917/2000/EK rendelet, amelynek helyesbített szövegváltozatát a HL L 3., 2001.1.6., 28. o. tartalmazza, és a 1669/2001/EK rendelet izlandi és norvég nyelvű szövegei, amelyeket közzé kell tenni az Európai Közösségek Hivatalos Lapjának EGT-kiegészítésében, hitelesek.

3. cikk

Ez a határozat 2002. június 1-jén lép hatályba, amennyiben a megállapodás 103. cikkének (1) bekezdése szerint előírt értesítéseket eljuttatták az EGT-Vegyesbizottsághoz [5].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2002. május 31-én.

az EGT-Vegyesbizottság részéről

az elnök

P. Westerlund

[1] HL L 154., 2002.6.13., 32. o.

[2] HL L 229., 2000.9.9., 14. o.

[3] HL L 114., 1996.5.8., 7. o.

[4] HL L 224., 2001.8.21., 3. o.

[5] Alkotmányos követelmények nem merültek föl.

--------------------------------------------------